**შპს საქართველოს ინდუსტრია** აცხადებს ტენდერს #01-GIK02/08/25 საავტომობილო ელექტრონული სასწორის შესასყიდად.

**მდებარეობა:** ქუთაისი.

**შესყიდვის საგანი:** სატვირთო ავტომობილების ელექტრონული სასწორის შესყიდვა, მონტაჟი, გაშვება და შემდგომი მომსახურება.

**შესყიდვის საგნის ტექნიკური მახასიათებლები:**

* **ტიპი**: მიწისზედა
* **ზომა:** მინიმუმ 16 მეტრი სიგრძე × 3 მეტრი სიგანე (აღნიშნულ ზომებში არ შედის ასასვლელი და ჩამოსასვლელი)
* **ტვირთამწეობა:** 60 ტონა
* **აწონვის ტიპი:** მთლიანი აწონვა
* კონსტრუქცია უნდა იყოს დამუშავებული ანტი-კოროზიული საშუალებებით;
* **ინტეგრაცია:** სასწორი უნდა იყოს ქსელური (network-enabled) და უნდა ჰქონდეს შემოსავლების სამსახურის სისტემასთან ინტეგრაციის შესაძლებლობა
* **ტექნიკური რესურსები:** შემოსავლების სამსახურთან მისაერთებლად საჭირო პროგრამული უზრუნველყოფა და ინტერფეისები (API ან სხვა) უზრუნველყოფილ უნდა იყოს მომწოდებლის მიერ ან მისი პარტნიორის მიერ.

**მომწოდებელმა უნდა უზრუნველყოს:**

* სასწორის ტრანსპორტირება ობიექტამდე.
* მონტაჟი, რაც მოიცავს:
	+ საძირკველისთვის საჭირო ტექნიკური მითითებების წინასწარ მიწოდებას დამკვეთისთვის
	+ სასწორის მონტაჟს
	+ ქსელში ჩართვასა და ტესტირებას
	+ სასწორის გაშვებას სამუშაო მდგომარეობაში და მის შემოწმებას

***სავალდებულოა*** მომწოდებელს ჰქონდეს აღნიშნული ტიპის სასწორის შემდგომი მომსახურების შესაძლებლობა (სერვისი, გამართვა, საჭიროების შემთხვევაში ნაწილების ჩანაცვლება და ა.შ.).

**ტენდერში მონაწილეობის მისაღებად წარმოსადგენი სავალდებულო დოკუმენტაცია:**

* **კომერციული წინადადება**
* წარმოდგენილ უნდა იქნას ლარში; ღირებულება უნდა მოიცავდეს მოქმედი კანონმდებლობით გათვალისწინებულ ყველა გადასახადს.
* ფასი უნდა მოიცავდეს ობიექტის ღირებულებას, ტრანსპორტირების, მონტაჟის, გაშვების და შემოსავლების სამსახურთან მიერთების ჩათვლით.;
	+ გადახდის პირობები

***შენიშვნა:*** ავანსის მოთხოვნის შემთხვევაში:

პრეტენდენტმა უნდა წარმოადგინოს **საბანკო გარანტია**, რომელიც იმოქმედებს სასწორის გაშვებიდან მომდევნო ორი თვის განმავლობაში. აღნიშნული გარანტია ჩაითვლება, როგორც გამართულად ფუნქციონირების მიზნით დაზღვევად, ასევე დაზიანების ან გაუმართაობის შემთხვევაში — საგარანტიო უზრუნველყოფად.

**წინადადება უნდა მოიცავდეს:**

* + **ინფორმაციას შესასყიდი ობიექტის შესახებ (წარმოების ქვეყანა, ბრენდი, დეტალური ტექნიკური სპეციფიკაციები და ა.შ.) და წარმოების ქარხნის სერტიფიკატებს; საქართველოში აკრედიტებული მეტროლოგიური სამსახურის მიერ აღიარების სერტიფიკატს (სავალდებულოა);**

***შენიშვნა -*** სავალდებულოა მონტაჟის შემდეგ მეტროლოგიურ სამსახურთან ერთად დაკალიბრება.

* + **წარმომადგენლობის დამადასტურებელ დოკუმენტს მწარმოებლისგან (სასურველია):**
		- მწარმოებლის ავტორიზაციის წერილი, რომელიც ადასტურებს მომწოდებლის უფლებამოსილებას სასწორის მიწოდებასა და მონტაჟზე
* **მიწოდების ვადას ხელშეკრულების გაფორმებიდან მონტაჟის ჩათვლით**.
* **საგარანტიო პირობებს:**
	+ - **საგარანტიო ვადა მინიმუმ 2 წელი**, რომელიც ვრცელდება როგორც პროგრამულ, ასევე ტექნიკურ ნაწილებზე;
		- საგარანტიო პერიოდის განმავლობაში საჭირო სერვისისთვის რეაგირების დრო არ უნდა აღემატებოდეს 1 სამუშაო დღეს
* **ინფორმაციას შემდგომი მომსახურების შესაძლებლობის შესახებ:**
	+ - მოწოდებული უნდა იყოს ინფორმაცია სერვის ცენტრის შესახებ (ტელეფონი, მისამართი, რეაგირების ვადა, პირობები და ა.შ.)
* **ამონაწერი საჯარო რეესტრიდან (განახლებული ვერსია);**
* **რეკვიზიტები: ფაქტობრივი და იურიდიული მისამართი, საკონტაქტო პირის ტელეფონის ნომერი, ელ. ფოსტის მისამართი, საბანკო რეკვიზიტები (ბანკის ბეჭდიანი ცნობის სახით);**
* **ინფორმაცია კომპანიის გამოცდილების შესახებ;**

***დამატებითი შენიშვნები:***

* მომწოდებელი ვალდებულია გაითვალისწინოს საქართველოში მოქმედი ტექნიკური რეგლამენტები და საბაჟო მოთხოვნები
* სასწორი უნდა იყოს გათვლილი გარე პირობებზე და უნდა ჰქონდეს დაცვა წვიმის, ყინვის, მზის, მტვრის და სხვა გარე ზემოქმედებისგან.